b'\n_START_ARTICLE_\nB\xc3\xb8rge Riis Larsen\n_START_PARAGRAPH_\nB\xc3\xb8rge Riis Larsen (f\xc3\xb8dt 1945) er en dansk gymnasiel\xc3\xa6rer og p\xc3\xa6dagogikhistoriker._NEWLINE_Han var i perioden 1973 til 2014 ansat som gymnasiel\xc3\xa6rer p\xc3\xa5 Slagelse Gymnasium og HF-kursus, og han har virket som censor i videnskabshistorie ved danske universiteter._NEWLINE_Af uddannelse er han cand.scient. & art. i kemi, fysik og p\xc3\xa6dagogik fra K\xc3\xb8benhavns Universitet og har den p\xc3\xa6dagogiske Ph.D.-grad fra Danmarks L\xc3\xa6rerh\xc3\xb8jskole. Han har skrevet artikler og b\xc3\xb8ger inden for naturvidenskab, undervisnings- og p\xc3\xa6dagogikhistorie._NEWLINE_I 1998 blev B\xc3\xb8rge Riis Larsen redakt\xc3\xb8r af Uddannelseshistorie, som er \xc3\xa5rbogen fra Selskabet for Skole- og Uddannelseshistorie._NEWLINE_Bestyrelsesmedlem i Selskabet for Skole- og Uddannelseshistorie samt Dansk Selskab for Historisk Kemi._NEWLINE_Studier i musik hos Th. Graae J\xc3\xb8rgensen fra DR SymfoniOrkestret og Edgar Bowie fra Royal Ballet Orchestra._NEWLINE_B\xc3\xb8rge Riis Larsen har igennem mange \xc3\xa5r v\xc3\xa6ret musikalsk leder af Slagelse Gardens orkester, Kors\xc3\xb8r Jernbaneorkester, Slagelse Gymnasiums Bl\xc3\xa6serkonsortium og har ledet eget big-band i K\xc3\xb8benhavn.\xc2\xa0Han har ligeledes undervist i musik p\xc3\xa5 flere musik- og aftenskoler. Hans kompositioner og arrangementer er gennem tiden blevet spillet af DR Big Band, Radioens Beatgruppe, Sj\xc3\xa6llandske Livregiments Musikkorps, Hjemmev\xc3\xa6rnets Musikkorps Vestsj\xc3\xa6lland mm._NEWLINE_I 2005 modtog B\xc3\xb8rge Riis Larsen Landgardeforeningens fortjenstmedalje. Blev i 2015 tildelt h\xc3\xa6dersgave fra Launy Gr\xc3\xb8ndahls fond for sin indsats i dansk musikliv.'